钦定古今图书集成/明伦汇编/闺媛典/第045卷 > 苻登妻毛氏
## 钦定古今图书集成/明伦汇编/闺媛典/第045卷 > 苻登妻毛氏

按《晋书列女传》：“苻登妻毛氏，不知何许人，壮勇善骑
射。登为姚苌所袭，营垒既陷，毛氏犹弯弓跨马，率壮
士数百人与苌交战，杀伤甚众，众寡不敌，为苌所执。
苌欲纳之，毛氏骂曰：‘吾天子后，岂为贼羌所辱？何不速杀我’！因仰天大哭曰：‘姚苌无道，前害天子，今辱皇
后，皇天后土，宁不鉴照’！苌怒杀之。”